stanford-oval/wikipedia huggingface dataset:
Mika Mäki

Mika Mäki vuonna 2009.
Mika Mäki Formula 3 -autolla Hockenheimin radalla vuonna 2009.
Mika Mäki (s. 27. helmikuuta 1988 Pirkkala) on suomalainen autourheilija, joka ajoi Formula 3 -luokan Eurosarjassa kausilla 2008–2010.
Mäki aloitti kilpailu-uransa kartingissa vuonna 2000 kilpaillen viiden vuoden ajan. Vuonna 2005 hän siirtyi kilpailemaan Saksan Formula BMW -sarjaan. Seuraavana vuonna Mäki sijoittui sarjan toiseksi. Mäki voitti Italian Formula Renault -sarjan mestaruuden vuonna 2007 ja siirtyi kilpailemaan Formula 3 Euroseries-sarjaan seuraavana vuonna. Kausi alkoi hyvin, kun Mäki voitti Hockenheimringillä ajetun avauskilpailun, ja sijoittui lopulta sarjan viidenneksi. Mäki ajoi myös neljänneksi Macaon F3-kilpailussa ja F3 Masters -kilpailussa.
Kesäkuussa 2008 Mäki joutui auto-onnettomuuteen Tampereella osuttuaan tunnelin seinään alueella, jossa oli 40 km nopeusrajoitus. Poliisin mukaan Mäki luultavasti otti osaa katuajokilpailuun. Hän sai tilanteessa lieviä mustelmia. Kauden 2008 lopulla Mäki pääsi kilpailemaan Aasian GP2-sarjan Kiinan osakilpailussa saavuttamatta pisteitä. Vuoden loppupuoliskolla 2008 Mäki sai kauden 2009 kattavan sopimuksen F3-sarjan ranskalaistallin Signaturelta. Hän voitti Brands Hatchin kilpailun ja sijoittui loppupisteissä kuudenneksi. Mäki ajoi myös kahdeksanneksi Macaon GP:ssä. Vuonna 2010 Mäki ajoi kuusi kilpailua F3 Euroseries-sarjassa saavuttamatta pisteitä.
Mäki kuului Red Bullin nuorten kuljettajien ohjelmaan kauden 2009 loppuun.
Aasian GP2 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | Trust Team Arden | CHNFEA Kesk. | CHNSPR 10 | DUBFEA   | DUBSPR   | BHR1FEA   | BHR1SPR   | QATFEA   | QATSPR   | MALFEA   | MALSPR   | BHR2FEA   | BHR2SPR   | 0 | 29. |
Aiheesta muualla

Mäen viralliset kotisivut (Arkistoitu – Internet Archive)
Massachusetts Institute of Technology School of Engineering

Massachusetts Institute of Technology School of Engineering on yksi Massachusetts Institute of Technology School of Engineering viidestä tiedekunnasta. Se on yksi maailman arvostetuimpia tekniikkaa opettavista oppilaitoksista.
MIT:n insinööritieteiden tiedekunta perustettiin vuonna 1861. Tiedekunta on nykyään maailman arvostetuimpia, ja se on monissa listauksissa ollut Yhdysvaltain insinööritieteiden tiedekunnista parhaimpien joukossa.
Insinööritieteiden tiedekuntaan kuuluu kahdeksan laitosta ja yksi monitieteinen osasto::
aeronautiikan ja astronautiikan laitos
biologisen tekniikan laitos
kemiantekniikan laitos
yhdyskunta- ja ympäristötekniikan laitos
sähkötekniikan ja tietojenkäsittelytieteen laitos
materiaalitekniikan laitos
konetekniikan laitos
ydintekniikan laitos
Engineering Systems Division
Aiheesta muualla

Tiedekunnan kotisivut (englanniksi)
Matka

Matka voi viitata seuraaviin asioihin:
pituus, fysiikan perussuure
välimatka eli etäisyys, kahden kohteen välinen matka
matkailu eli turismi, ihmisten matkustaminen pois asuinalueiltaan mihin tahansa matkailukohteeseen
Matka, Anastasia Lapsuin ja Markku Lehmuskallion ohjaama elokuva vuodelta 2007
Matka, Paula Koivuniemen albumi vuodelta 2012
Matka (suom. Äiti), Alois Hában ooppera vuodelta 1931
matka, intialainen jäähdyttävä saviastia.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matka”, voi hakea sivunnimihaulla, laajalla sivunnimihaulla tai tekstihaulla.
Massachusettin kieli

| Massachusett |
| --- | --- |
 Massachusett-heimon ja heidän naapuriensa sijainti noin vuonna 1600
Oma nimi:  Wôpanâak
Muu nimi:  wampanoag, pokanoket, natick, mashpee, narragansett
Tiedot
Alue:   Yhdysvallat
Puhujia:  90 (2016)
Sija:  ei 100 suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  algonkin-kielet
Kieliryhmä:  itäiset algonkin-kielet
ISO 639-3:  wam
 Ohje 
Massachusettin kieli (omakielinen nimi: wôpanâak) on algonkin-kielten itäiseen haaraan kuuluva kuollut kieli, jota puhuttiin Yhdysvaltojen Uudessa-Englannissa, Bostonin ja Cape Codin alueella. Se tunnetaan myös nimillä wampanoag, pokanoket, natick, mashpee ja narragansett, joita saatettiin käyttää viittaamaan kielen eri murteisiin. Kieli sammui 1800-luvun alkupuolella, mutta sitä alettiin elvyttää vuonna 1993 ja vuonna 2016 15 aikuista ja 75 lasta osasi puhua kieltä.
Kieltä kirjoitetaan latinalaisin aakkosin. John Eliot käänsi Raamatun kokonaisuudessaan massachusettiksi vuonna 1646, mikä oli ensimmäinen raamatunkäännös pohjoisamerikkalaisella kielellä. Eliot laati myös massachusettin kieliopin vuonna 1666.
Luku- ja kirjoitustaito massachusettin kielellä oli laajalle levinnyttä, ja kielestä on säilynyt useita käsinkirjoitettuja asiakirjoja kuten maan luovutussopimuksia ja testamentteja. Kuningas Philipin sota oli suuri mullistus alueen heimoille, ja suurin osa alkuperäisväestöstä kuoli konfliktissa. Viimeinen massachusettiksi käännetty julkaisu painettiin vuonna 1720. 1800-luvun alkuun mennessä paikallisten alkuperäiskielten puhujat olivat sulautuneet englanninkieliseen valtaväestöön.
Massachusett on jättänyt englannin kieleen useita siirtokunta-ajan lainasanoja kuten moose (hirvi), muskrat (piisami), skunk (haisunäätä), woodchuck (metsämurmeli), squash (kurpitsa), succotash, mugwump, papoose, sachem, squaw, powwow, wampum ja wigwam.
Kielioppi

Lukusanat 1–10:
| 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- |
| nequt | neese | nish | yau | napanna | nequtta | nesausuk | shwosuk | paskoogun | piuk |
Matjaž Zupan

Matjaž Zupan
Matjaž Zupan (s. 27. syyskuuta 1966) on slovenialainen mäkihyppääjä, joka suurimman osan aktiiviurastaan edusti kansainvälisellä tasolla Jugoslaviaa.
Zupanin ainoa arvokisamitali tuli 1988 Calgaryn talvikisoista, missä hän saavutti joukkuemäestä hopeaa. Hänen paras henkilökohtainen arvokisasijoituksensa on neljäs sija suurmäen kilpailusta 1987 Oberstdorfin MM-kisoista. Maailmancupin osakilpailussa Zupan sijoittui parhaimmillaan toiseksi, 15. maaliskuuta 1987 Planicassa hypätyssä lentomäkikilpailussa. Vuodesta 1987 maailmancupia kiertänyt Zupan lopetti uransa keväällä 1994.
Keväällä 2008 Zupan valittiin Slovenian mäkihypyn A-maajoukkueen päävalmentajaksi.
Minun kansani, minun rakkaani

Minun kansani, minun rakkaani (alk. Beloved) on Toni Morrisonin vuonna 1987 ilmestynyt romaani.
Teos on ilmestynyt vuonna 1988 Kaarina Sonckin suomennoksena Tammen kustantamana. Minun kansani, minun rakkaani on palkittu Pulitzer-palkinnolla ilmestymistään seuraavana vuonna.
Romaani kertoo karanneesta naisorjasta Sethestä, joka asuu tyttärensä kanssa Ohiossa Yhdysvaltain sisällissodan jälkeen. Sethe joutuu kohtaamaan menneisyytensä, kun taloon ilmestyy mies entisestä elämästä ja nuori nainen nimeltä Rakkain.
Merikeskus

Merikeskus on Suomen ympäristökeskukseen 1. tammikuuta 2009 perustettu organisaatio. Merentutkimuslaitos lakkautettiin ja sen toiminnot siirtyivät Suomen ympäristökeskukseen ja Ilmatieteen laitokselle. Merikeskukseen on keskitetty meriekologinen tutkimus aavalta mereltä rannikkovesille. Merikeskus tuottaa uutta tietoa merestä ja sen tilasta ja myös tutkimuksen avulla arvioi suojelutoimien tehoa ja menetelmiä. Noin puolet eli 53 henkilöä siirtyi Merentutkimuslaitokselta ympäristökeskuksen Merikeskukseen. Tutkimusalus Aranda on Merikeskuksen hallinnassa.
Toimintojen uudelleenjärjestelyn toivotaan selkeyttävän tutkimuksen organisointia, tutkimustyön tehokkuuden lisääntymistä, suomalaisen merentutkimuksen vahvistumista sekä tutkimuslaitosten roolia kansainvälisessä tutkimus- ja tiedeyhteisössä. Lisäksi toivotaan edellytyksiä meriturvallisuuspalveluiden tuotannon paranemiselle.
Tutkimusohjelmat

Merikeskuksella on kolme tutkimusohjelmaa:
Meriympäristön tila
Meriekosysteemien toiminta
Meriekologia ja monimuotoisuus.
Ilmatieteen laitoksen merentutkimuksen ohjelmaan keskitettiin fysikaalinen merentutkimus, kuten aallokkoon ja merenkorkeuteen liittyvä palvelu- ja tutkimustoiminta.
Aiheesta muualla

Suomen ympäristökeskus, Merikeskus (Arkistoitu – Internet Archive)
Michael Maloney

Michael Maloney vuonna 2011.
Michael Maloney (s. 19. kesäkuuta 1957 Bury St Edmunds, Suffolk) on brittiläinen näyttelijä.
Maloney on näytellyt muun muassa elokuvissa Hamlet (1990), Othello (1995), Talviyön tarina (1995), Babel (2006), Paljastavat merkinnät (2006) ja Nuori Victoria (2009). Televisiorooleja hänellä on ollut esimerkiksi brittisarjoissa Etsiväpari Shakespeare & Hathaway, Valkoinen kuningatar ja Menneisyyden salaisuudet (Bonekickers). Netflix-sarja The Crownin kolmannella tuotantokaudella Maloney esitti pääministeri Edward Heathia.
Aiheesta muualla

Michael Maloney Elonetissä.
Michael Maloney Internet Movie Databasessa. (englanniksi)
Minskin kielitieteellinen valtionyliopisto

| Minskin kielitieteellinen valtionyliopisto> Мінскі дзяржаўны лінгвістычны ўніверсітэт Минский государственный лингвистический университет MGLU |
| --- | --- |
  

Perustettu:  1948
Tyyppi:  valtionyliopisto
Sijainti:  Minsk,  Valko-Venäjä (53.9072°N, 27.5780°E)
Osoite:  vul. Zah’arava 21, 220034 Minsk, Valko-Venäjä
Sivusto:  www.mslu.by
Minskin kielitieteellinen valtionyliopisto (valkoven. Мінскі дзяржаўны лінгвістычны ўніверсітэт, Minski dzjaržauny lingvistytšny universitet, MDLU, ven. Минский государственный лингвистический университет,  Minski gosudarstvennyi lingvistitšeski universitet, MGLU) on yliopisto Valko-Venäjän pääkaupungissa Minskissä. Kielitieteellinen valtionyliopisto sijaitsee Minskin ydinkeskustan koillisosassa.
Minskin kielitieteellinen valtionyliopiston päärakennus.
Yliopistolla on yhdeksän tiedekuntaa. Oma tiedekuntansa sillä on esimerkiksi englannin, saksan, ranskan ja espanjan kielelle sekä venäjälle vieraan kielenä.
Aiheesta muualla

Kuvia tai muita tiedostoja aiheesta Minskin kielitieteellinen valtionyliopisto Wikimedia Commonsissa
Minskin kaupungintalo

| Minskin kaupungintalo> ven. здание Минского городского совета, Здание Минского горисполком |
| --- | --- |
 Minskin kaupungintalo (1964) Itsenäisyyden aukiolla on arkkitehtien S. Musinsky ja G. Sysojev suunnittelema.
Osoite:  Praspekt Nezaležnasti 8, Minsk, Valko-Venäjä
Koordinaatit:  53.8954°N, 27.5493°E
Valmistumisvuosi:  1964
Suunnittelija:  arkkitehdit S. Musinsky ja G. Sysojev
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Minskin kaupungintalo (valkoven. Будынак Мінскага гарадскога савета, ven. здание Минского городского совета, Здание Минского горисполком, Zdanije Minskogo gorodskogo soveta, Zdanije Minskogo gorispolkom, suom. Minskin kaupunginvaltuuston rakennus, Minskin kaupunginhallituksen rakennus) on Valko-Venäjän pääkaupunki Minskin keskustassa, Itsenäisyyden aukiolla sijaitseva kaupunginjohdon käyttämä rakennus. Tämä arkkitehtien Sergei Musinsky ja Georgi Sysojev suunnittelema hallintorakennus rakennettiin vuosina 1963–1964. Rakennuksessa työskentelevät sekä Minskin kaupunginhallitus että -valtuusto.
Aiheesta muualla

Zdanije Ispolnitelnigo komiteta Minskogo gorodskogo Soveta narodnyh deputatov (Mingorispolkom) (Arkistoitu – Internet Archive) (venäjäksi) (sovarch.ru)
Ploštšad Nezavisimosti (Arkistoitu – Internet Archive) (venäjäksi) (minsk-old-new.com)
Matjessilli

Matjessilli on nuoren kutemattoman sillin kauppanimi. Matjessilliä säilytetään tynnyrissä ennen kuin se perataan ja pakataan säilykepurkkiin erityisten mausteiden kanssa, joihin kuuluvat muun muassa sokeri, kaneli, maustepippuri ja neilikka. Joskus mausteisiin kuuluu myös santelipuu.
Matjessillin valmistustapa on alkujaan peräisin Hollannista ja sana hollantilaisesta ruokalajista maatjesharing, joka tarkoittaa "neitsytsilliä". Mannermaalla Keski-Euroopassa matjessilli eroaa kuitenkin pohjoismaisesta versiosta maultaan, ja siinä on terävämpi kalanmaku ja vähemmän mausteita.
Kokonainen matjessilli
Matjessilliä paloiteltuna
Matjessilliä, perunaa, munaa ja kermaviiliä sekä olutta ja snapsi.
Aiheesta muualla

Kuvia tai muita tiedostoja aiheesta Matjessilli Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Matjessill
Käännös suomeksi
Linnalan kenttä

| Linnalan kenttä> Rakennuksen tiedot |
| --- | --- |
Sijainti:  Oppipojankatu 2 55120 Imatra
Koordinaatit:  61.185186°N, 28.772394°E
Käyttäjät
 Imatran Pallo-Veikot 
Lisää rakennusartikkeleitaArkkitehtuurin teemasivulla
Linnalan kenttä on Imatralla sijaitseva urheilukenttä, jossa Superpesiksessä pelaava Imatran Pallo-Veikot pelasi kotiottelunsa vuoteen 2015 asti.
Talvisaikaan kentälle jäädytetään luistinrata.
Kentän 2000-luvun katsojaennätys 3041 tehtiin ottelussa Puijon Pesistä vastaan 7. heinäkuuta 2014. Se on myös Ykköspesiksen katsojaennätys 2000-luvulla.
Imatralle valmistui uusi Ukonniemen stadion vuonna 2015, jonne IPV:n toiminta siirrettiin. Vuosina 2016-2020 Linnalan kentällä toimi väliaikainen parakkikoulu, samalla kun Mansikkalan koulukeskuksen paikalle rakennettiin uutta, Suomen suurinta puukoulua.
Minskin metron pommi-isku 2011
Aiheesta muualla

Kuvia tai muita tiedostoja aiheesta Minskin metron pommi-isku 2011 Wikimedia Commonsissa
Miesten Salibandyliigan kausi 2019–2020

| Miesten Salibandyliigan kausi 2019–2020 |
| --- | --- |
Laji:  salibandy
Järjestyksessä oleva kausi:  34
Maa:   Suomi
Joukkueiden määrä:  14
Sarja alkoi:  21.   syyskuuta 2019
Sarja päättyi:  11. maaliskuuta 2020
Runkosarjan voittaja:  Classic
Nousseet joukkueet:  Tiikerit, ÅIF
Pudonneet joukkueet:  ÅIF
Pistepörssin voittaja:   Sami Johansson (54+21=75)
Paras maalintekijä:   Sami Johansson (54)
Sivusto:  Miesten Salibandyliiga
Alempi sarjataso:  Divari
Miesten Salibandyliigan kausi 2019–2020 on järjestyksessään 34. Miesten Salibandyliigan kausi. Liigan runkosarja alkaa 21. syyskuuta ja päättyy 29. helmikuuta. Kauteen hallitsevana mestarina lähtee neljä viimeistä mestaruutta voittanut Classic. Edellisen Divari-kauden mestari Tikkurilan Tiikerit, sekä toinen ÅIF nousevat liigaan kaudeksi 2019–2020. Koovee ja FBT Karhut putosivat Divariin edellisen kauden päätteeksi. Kausi keskeytettiin 20. maaliskuuta 2020 koronaviruksen leviämisen hillitsemiseksi,minkä takia pudotuspelit jäivät pelaamatta. Suomen mestaruutta ei jaettu ensimmäistä kertaa Salibandyliigan historiassa.
Joukkueet

| Joukkue | Paikkakunta | Kotikenttä | Perustettu | Päävalmentaja |
| --- | --- | --- | --- | --- |
| Classic | Tampere | Tampere Areena | 1990 | Kuitunen Samu Kuitunen |
| EräViikingit | Helsinki | Energia Areena | 2016 | Lodenius Bengt Lodenius |
| Happee | Jyväskylä | Jyväskylän monitoimitalo | 1989 | Lehto Mikko Lehto |
| Indians | Espoo | Otahalli | 1992 | Timonen Petri Timonen |
| LASB | Lahti | Lahti Energia -areena | 2016 | Pantzar Ilja Pantzar |
| Nokian KrP | Nokia | Raholan liikuntakeskus | 1997 | Härmä Jarmo Härmä |
| Oilers | Espoo | Tapiolan urheiluhalli | 1990 | Luukkonen Heikki Luukkonen |
| OLS | Oulu | Kastellin monitoimitalo | 1998 | Lipsanen Jani Lipsanen |
| SPV | Seinäjoki | Seinäjoen Uimahalli-Urheilutalo | 1993 | Koponen Tommy Koponen |
| Steelers | Hämeenlinna | Loimua Areena | 1996 | Kemppainen Petri Kemppainen |
| Tiikerit | Vantaa | Trio Sport Center | 1997 | Mäkelä Miro Mäkelä |
| TPS | Turku | Kupittaan palloiluhalli | 1995 | Kainulainen Janne Kainulainen |
| Welhot | Kuopio | Kuopio-halli | 1997 | Purhonen Pasi Purhonen |
| ÅIF | Sipoo | Ingman Areena | 1978 | Freudenthal Sebastian Freudenthal |
Pudotuspelit

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät |  |  | Välierät | Välierät |  |  | Loppuottelu | Loppuottelu |
 
|   |   |   |  |  |  |  |  |  |  |  |
|   |   |   |  |  |  |  |  |  |  |  |
|   | Classic | 2 |  |  |  |  |  |  |  |  |
|   | Classic | 2 |  |  |   |   |  |  |  |  |
|   | Happee | 1  |  |  |   |   |  |  |  |  |
|   | Happee | 1  |  |  |   |  |  |  |  |  |
|   |   |   |  |  |   |  |  |  |  |  |
|   |   |   |  |  |   |  |  |  |  |  |
|   | Nokian KrP | 0 |  |  |   |  |  |  |  |  |
|   | Nokian KrP | 0 |  |  |  |  |  |  |   |   |
|   | TPS | 3  |  |  |  |  |  |  |   |   |
|   | TPS | 3  |  |  |  |  |  |  |   |  |
|   |   |   |  |  |  |  |  |  |   |  |
|   |   |   |  |  |  |  |  |  |   |  |
|   | Oilers | 1 |  |  |  |  |  |  |   |  |
|   | Oilers | 1 |  |  |   |   |  |  |  |  |
|   | Indians | 2  |  |  |   |   |  |  |  |  |
|   | Indians | 2  |  |  |   |  |  |  |  |  |
|   |   |   |  |  |   |  |  |  |  |  |
|   |   |   |  |  |   |  |  |  | Pronssiottelu | Pronssiottelu |
|   | EV  | 1 |  |  |   |  |  |  | Pronssiottelu | Pronssiottelu |
|   | EV  | 1 |  |  |  |  |  |  |   |   |
|   | SPV | 2  |  |  |  |  |  |  |   |   |
|   | SPV | 2  |  |  |  |  |  |  |   |  |
|   |  |  |  |  |  |  |  |  |   |  |
|   |  |  |  |  |  |  |  |  |   |  |
|   |  |  |  |  |  |  |  |  |   |  |
Aiheesta muualla

Virallinen sivusto
Miljoona hikistä kilometriä – levytyksiä vuosilta 1976–1978

| Miljoona hikistä kilometriä – levytyksiä vuosilta 1976–1978 Jukka Kuoppamäki |
| --- | --- | --- |

Kokoelmalevyn tiedot
 Julkaistu: 5. syyskuuta 2014
 Formaatti: CD
 Tyylilaji: iskelmä, folk
 Levy-yhtiö: Rocket Records
Jukka Kuoppamäen muut julkaisut
| Niin kaikki on kuin ennenkin – levytyksiä vuosilta 1974–1975 2014 | Miljoona hikistä kilometriä – levytyksiä vuosilta 1976–1978 2014 | Valkoinen lilja 2016 |
Miljoona hikistä kilometriä – levytyksiä vuosilta 1976–1978 on Jukka Kuoppamäen 5. elokuuta 2014 julkaistu kahden CD-levyn kokoelma-albumi hänen tuotannostaan vuosilta 1976–1978. Se sisältää kokonaisuudessaan Kuoppamäen albumit Päng päng (1976), Miljoona hikistä kilometriä (1976), Pilvet (1977) ja Rakkautta maailmaan (1978). Lisäksi mukana on vuoden 1978 kokoelmalla Käy vierelläin julkaistu kappale ”Hänen kädessään”.
Kappaleet

Päng päng: (CD 1: 1–12)
Miljoona hikistä kilometriä: (CD 1: 13–24)
Pilvet: (CD 2: 1–12)
Rakkautta maailmaan: (CD 2: 13–24)
Käy vierelläin: (CD 2: 25)
| --- | --- |
 CD 1 Päng päng – 3.21  Etelästä pohjoiseen – 3.04  Rakkaus on sininen – 2.40  Kaunis morsian – 3.17  Kaikki loppuu aikanaan – 3.02  Kuule rakkain – 4.34  Jos oisin vapaa – 3.28  Yksinäinen ratsastaja – 3.05  Paljon sanomatta jää – 3.40  Mä olen iloinen – 2.59  Mä mistä löytäisin sen laulun – 2.54  Mä miksi laulan – 3.59  Miljoona hikistä kilometriä – 2.54  Jotain uutta, jotain vanhaa – 3.31  Pieni poikasein – 3.26  Päivä paistaa, laulu soi – 1.54  Ja taas – 3.31  Vapaa mies – 4.05  Tähtilaulu – 2.39  Samsara – 2.33  Maailmanrauhaa puolustamaan – 2.44  Johnnie Boy – 2.20  Ratsumies – 2.48  Valon liekki – 3.26 :  CD 2 Jos alkaa saisin uudelleen – 3.27  Pilvet – 2.44  Keskeltä läpi – 3.32  Mä olen puu – 2.38  Rannan kivet – 3.06  Viljaa – 3.05  Neito ja lohikäärme – 2.47  Saapunut on kesäkuu – 2.52  Taivaan linnut – 3.04  Kun sä katsot noin – 2.24  Puutarhaan – 2.31  Minä en ole minä – 3.13  Rakkautta maailmaan – 3.14  Sorsanpoika – 2.54  Ohdakkeet ja ruusut – 3.16  Valkoinen lilja – 3.06  Tietä raivaamaan – 4.10  Sofia – 2.56  Sinun rakkautesi – 3.58  Idän harharetket – 3.20  Siellä jossain on maa – 2.50  Mies, jolla ei ollut paikkaa – 2.55  Sinun minäsi – 3.27  Sinä, minä, hän – 2.40  Hänen kädessään – 2.35
Linnaleiri

Linnaleiri oli Ruotsin valtakunnassa käytössä ollut järjestelmä, jolla sotaväki majoitettiin sotaretkien väliajoilla ja erityisesti talvisin kruunun ja aatelisten linnoihin, linnoituksiin ja varakkaisiin taloihin. Suomen alueella 1570-luvulla Venäjää vastaan käydyn sodan yhteydessä linnaleirijärjestelmä muuttui talonpojille määrättyjen ylimääräisten sota-apuverojen myötä varsinaiseksi sotaväen elatusvelvollisuudeksi, joka aika ajoin muodostui raskaaksikin taakaksi. Linnaleirijärjestelmän rasitus kasvoi merkittävästi nuijasotaa edeltäneinä vuosina ja se oli yksi keskeinen syy talonpoikaiskapinan alkamiseen. Omavaltaiset sotilaat saattoivat järjestää talonpojille monenlaisia hankaluuksia. Pahimmillaan tilanne on muistuttanut miehitystä.
Yhdysvalloissa käytäntö on nimenomaisesti kielletty maan perustuslain kolmannessa lisäyksessä.
Megève

| Megève |
| --- | --- |

 vaakuna
 Megève
 Koordinaatit: 45°51′26″N, 6°37′07″E 
Valtio:  Ranska
Alue:  Auvergne-Rhône-Alpes
Departementti:  Haute-Savoie
Arrondissementti:  Bonneville
Pinta-ala:  
 – Kokonaispinta-ala:  44,1 km²
Väkiluku (2013):  3 313
 – Väestötiheys:  75,1 as./km²
 
 Kunnan kotisivut 
Infobox OKVirheellinen NIMI-arvo: 
Megève [məʒɛv] on itäisessä Ranskassa Haute-Savoien departementissa Auvergne-Rhône-Alpesin alueella sijaitseva kunta, joka tunnetaan erityisesti laskettelukohteena. Mont Blancin massiivilla sijaitsevan Megèven kehittäminen alkoi 1920-luvulla vaihtoehtona St. Moritzille, ja siitä tuli Alppien ensimmäinen hiihtokeskukseksi rakennettu matkailukohde. Megeve oli alusta alkaen Ranskan aristokraattien suosikki, ja pienuudestaan huolimatta hiihtokeskuksella on edelleen maine yhtenä maailman ylellisimmistä laskettelukohteista.
Historia

1900-luvun alkuun saakka Megève oli maatalousaluetta. Hiihtokeskuksen rakentaminen alkoi 1910-luvulla, kun paronitar Noémie de Rothschild (1888–1968) pettyi hiihtolomiinsa Sveitsin St. Moritzissa. Hän mieltyi Megèven seutuun, ja avasi alueella vuonna 1921 Domaine du Mont d'Arbois -luksushotellin, josta tuli välitön menestys. Megèvestä tuli varakkaiden aristokraattien ja seurapiirien suosima ylellinen matkakohde. 1920-luvun lopussa ja 1930-luvun alussa alueella avattiin jäähalli, elokuvateatteri ja maailman ensimmäinen pelkästään laskettelua varten rakennettu tuolihissi. 1950-luvulla Pariisin ja Megèven välille oli avattu suora lentoyhteys, ja entisestä maatalouskunnasta oli tullut yksi Euroopan suosituimmista ja tunnetuimmista hiihtokeskuksista. Alueelle avattiin lisää luksushotelleja. Hiihtokeskusta laajennettiin ja kehitettiin edelleen. Megèvestä tuli aikansa julkisuuden henkilöiden suosikkikohde, jossa kuvattiin useita elokuvia.
Talous

Kunnan tärkein elinkeino on matkailu. Megève'ssä on 40 000 yösijaa matkailijoille. Megève on keskellä Evasion Mont Blancin ja Les Portes du Mont-Blancin laskettualueita, joilla on yhteensä 400 km laskettelurinteitä.
Nähtävyyksiä

Alueella kulkevalta 40 km pitkältä retkeilypolulta on panoraamanäkymä Mont Blancin vuorelle ja Aravisin vuoristoon.
Tunnettuja kuntalaisia

Émile Allais, alppihiihtäjä
Mediassa

Elokuvassa Charade – vaarallinen peli (1963) Megève on hiihtokeskus, jossa Audrey Hepburnin esittämä Regina Lampert tapaa Cary Grantin esittämän hahmon.
Megève on yksi neljästä Alppien maailmancupin kilpailupaikasta Robert Redfordin ja Gene Hackmanin tähdittämässä elokuvassa Taistelu sekunneista (1969).
Aiheesta muualla

Kuvia tai muita tiedostoja aiheesta Megève Wikimedia Commonsissa